stanford-oval/wikipedia huggingface dataset:
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ

| --- | --- |

 อุทยานวิทยาศาสตร์ประเทศไทย ที่ทำการของศูนย์เทคโนโลยีอิเล็กทรอนิกส์และคอมพิวเตอร์แห่งชาติ
ภาพรวมหน่วยงาน
ก่อตั้ง: 16 กันยายน พ.ศ. 2529
สำนักงานใหญ่: 112 อุทยานวิทยาศาสตร์ประเทศไทย ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี
บุคลากร: บุคลากรรวม 582 คน 
งบประมาณต่อปี: 869ล้านบาท  (พ.ศ. 2555)
ฝ่ายบริหารหน่วยงาน: ชัย วุฒิวิวัฒน์ชัย, ผู้อำนวยการ ดร.ปิยวุฒิ ศรีชัยกุล, รองผู้อำนวยการ ดร.พนิตา พงษ์ไพบูลย์, รองผู้อำนวยการ ดร.ศวิต กาสุริยะ, รองผู้อำนวยการ ดร.กัลยา อุดมวิทิต, รองผู้อำนวยการ
ต้นสังกัดหน่วยงาน: สำนักงานพัฒนาวิทยาศาสตร์และเทคโนโลยีแห่งชาติ กระทรวงการอุดมศึกษา วิทยาศาสตร์ วิจัยและนวัตกรรม
เอกสารหลัก: รายงานประจำปี 2561
เว็บไซต์: www.nectec.or.th
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (อังกฤษ: National Electronics and Computer Technology Center) หรือ เนคเทค (NECTEC) เป็นหน่วยงานภายใต้สำนักงานพัฒนาวิทยาศาสตร์และเทคโนโลยีแห่งชาติ กระทรวงการอุดมศึกษา วิทยาศาสตร์ วิจัยและนวัตกรรม ตั้งอยู่ที่อุทยานวิทยาศาสตร์ประเทศไทย จังหวัดปทุมธานี โดยมีหน้าที่หลักในการดำเนินการวิจัย ให้ทุนสนับสนุนการวิจัยในภาครัฐ รวมถึงการบริการเพื่อพัฒนา เสริมสร้างอุตสาหกรรมอิเล็กทรอนิกส์ คอมพิวเตอร์ โทรคมนาคม สารสนเทศ
ประวัติ

ศูนย์เทคโนโลยีอิเล็กทรอนิกส์และคอมพิวเตอร์แห่งชาติ ก่อตั้งขึ้นโดยมติคณะรัฐมนตรี เมื่อวันที่ 16 กันยายน พ.ศ. 2529 โดยในระยะเริ่มต้นมีสถานะเป็นโครงการภายใต้ศูนย์ถ่ายทอดเทคโนโลยี สำนักงานปลัดกระทรวงวิทยาศาสตร์ เทคโนโลยีและการพลังงาน (ชื่อในขณะนั้น) ต่อมาในวันที่ 30 ธันวาคม พ.ศ. 2534 เนคเทคได้เปลี่ยนแปลง สถานะเป็นศูนย์แห่งชาติเฉพาะทาง และเปลี่ยนการจัดรูปแบบองค์กรใหม่ ตามพระราชบัญญัติพัฒนาวิทยาศาสตร์และเทคโนโลยี พ.ศ. 2534
ประวัติ > รายชื่อผู้บริหาร

ทำเนียบผู้อำนวยการศูนย์เทคโนโลยีอิเล็กทรอนิกส์และคอมพิวเตอร์แห่งชาติ
ศาสตราจารย์ ดร.ไพรัช ธัชยพงษ์ (ก่อตั้ง - พ.ศ. 2541)
ดร.ทวีศักดิ์ กออนันตกูล (พ.ศ. 2541 - พ.ศ. 2549)
ดร.พันธ์ศักดิ์ ศิริรัชตพงษ์ (พ.ศ. 2549 - พ.ศ. 2557)
ดร.ศรัณย์ สัมฤทธิ์เดชขจร (พ.ศ. 2557 - พ.ศ. 2561)
ดร.ชัย วุฒิวิวัฒน์ชัย (พ.ศ. 2561 - ปัจจุบัน)
ภารกิจหลัก

การให้ทุนสนับสนุนการวิจัยในภาครัฐ
การดำเนินการวิจัยเอง ทั้งการวิจัยเชิงเทคนิค และวิจัยเชิงนโยบายเทคโนโลยีสารสนเทศ เพื่อเร่งให้ผลงานวิจัยเกิดผลจริงในภาคอุตสาหกรรม
การให้บริการเพื่อสร้างความแข็งแกร่งให้แก่อุตสาหกรรมอิเล็กทรอนิกส์ คอมพิวเตอร์ โทรคมนาคม และสารสนเทศ
การทำหน้าที่เป็นสำนักงานเลขานุการคณะกรรมการเทคโนโลยีสารสนเทศแห่งชาติ (ภาระหน้าที่เดิมก่อนเกิดกระทรวงเทคโนโลยีสารสนเทศและการสื่อสาร)
ผลงาน

ลินุกซ์ทะเล ลินุกซ์ซิส
ซอฟต์แวร์สังเคราะห์เสียงพูด
ซอฟต์แวร์รู้จำตัวอักษร
เครือข่ายคอมพิวเตอร์เพื่อโรงเรียนไทย (SchoolNet)
เครือข่ายไทยสารอินเทอร์เน็ต
เครือข่ายกาญจนาภิเษก
แผนแม่บทเทคโนโลยีสารสนเทศและการสื่อสารของประเทศไทย
ศูนย์ประสานงานการรักษาความปลอดภัยคอมพิวเตอร์ ประเทศไทย
แผนแม่บทเทคโนโลยีสารสนเทศและการสื่อสาร (ฉบับที่ 2) ของประเทศไทย พ.ศ. 2552-2556
กรอบนโยบายเทคโนโลยีสารสนเทศและการสื่อสารของประเทศไทย ระยะ พ.ศ. 2554-2563 (National ICT Policy Framework 2011-2020: ICT2020)
NETPIE : แพลตฟอร์ม IoT เพื่อนักพัฒนาและอุตสาหกรรมไทย
DSRMS : ระบบตรวจสุขภาพเขื่อน
KidBright : บอร์ดส่งเสริมการเรียนรู้โปรแกรมมิ่ง
Open-D : Open Data Service Platform เก็บถาวร 2019-04-04 ที่ เวย์แบ็กแมชชีน
TPMAP : ระบบบริหารจัดการข้อมูลการพัฒนาคนแบบชี้เป้า
Thai School Lunch : ระบบแนะนําสํารับอาหารกลางวันสำหรับโรงเรียนแบบอัตโนมัติ
ดูเพิ่ม

เขตอุตสาหกรรมซอฟต์แวร์ประเทศไทย
สำนักบริการเทคโนโลยีสารสนเทศภาครัฐ
แหล่งข้อมูลอื่น

ศูนย์เทคโนโลยีอิเล็กทรอนิกส์และคอมพิวเตอร์แห่งชาติ
ศูนย์ประสานงานการรักษาความปลอดภัยคอมพิวเตอร์ ประเทศไทย (ThaiCERT) เก็บถาวร 2012-01-26 ที่ เวย์แบ็กแมชชีน
[./Https://www.nectec.or.th/news/news-purchase/news-postdoctoral.html ข้อมูลการให้ทุนวิจัยระดับหลังปริญญาเอก]
ฝ่ายวิจัยกลยุทธ์และดัชนีอุตสาหกรรม เนคเทค เก็บถาวร 2008-09-13 ที่ เวย์แบ็กแมชชีน
| ด ค กหน่วยงานในสังกัดของสำนักงานพัฒนาวิทยาศาสตร์และเทคโนโลยีแห่งชาติ |
| --- | --- |
หน่วยงาน: ศูนย์พันธุวิศวกรรมและเทคโนโลยีชีวภาพแห่งชาติ • ศูนย์เทคโนโลยีโลหะและวัสดุแห่งชาติ • ศูนย์เทคโนโลยีอิเล็กทรอนิกส์และคอมพิวเตอร์แห่งชาติ • ศูนย์นาโนเทคโนโลยีแห่งชาติ • ศูนย์บริหารจัดการเทคโนโลยี • สถาบันการจัดการเทคโนโลยีและนวัตกรรมเกษตร
หมวดหมู่
เกมผลรวมเป็นศูนย์

ในทฤษฎีเกมและทฤษฎีเศรษฐศาสตร์ เกมผลรวมเป็นศูนย์ หรือ เกมที่ต้องมีแพ้-ชนะ (อังกฤษ: zero-sum game) เป็นแบบจำลองคณิตศาสตร์ของสถานการณ์ซึ่งผู้เล่นคนหนึ่งได้หรือเสียประโยชน์เท่ากันกับประโยชน์ที่ผู้เล่นอีกคนหนึ่งเสียหรือได้ทุกกรณี หากนำค่าของประโยชน์ที่ผู้เล่นทั้งสองได้รับมารวมกันแล้วจะเท่ากับศูนย์เสมอ ปัญหาการตัดเค้กเป็นตัวอย่างของเกมที่มีผลรวมเป็นศูนย์ เพราะการตัดแบ่งเค้กชิ้นใหญ่ให้แก่ตัวเองนั้นจะลดปริมาณเค้กที่เหลือให้แก่ผู้อื่น ในทางกลับกัน เกมที่มีผลรวมไม่เป็นศูนย์นั้นจะเป็นสถานการณ์ซึ่งผู้เล่นมีผลรวมประโยชน์ที่ได้หรือเสียไม่เท่ากับศูนย์ เกมผลรวมเป็นศูนย์นั้นเรียกอีกอย่างหนึ่งว่า การแข่งขันอย่างเข้มงวด เกมผลรวมเป็นศูนย์มักจะแก้ด้วยทฤษฎีบทมินนิแม็กซ์ซึ่งเกี่ยวข้องอย่างใกล้ชิดกับภาวะคู่กันของกำหนดการเชิงเส้น หรือสมดุลแบบแนช
โรสแมรี

สำหรับความหมายอื่น ดูที่ โรสแมรี (แก้ความกำกวม)
| โรสแมรี |
| --- | --- |

ดอกโรสแมรี
สถานะการอนุรักษ์
ปลอดภัยจากการคุกคาม 
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Lamiaceae
สกุล:: Rosmarinus
สปีชีส์:: R.  officinalis
ชื่อทวินาม
Rosmarinus officinalis L.

โรสแมรี (อังกฤษ: Rosemary; Rosmarinus officinalis)  เป็นพืชพื้นเมืองของแถบเมดิเตอร์เรเนียน ยุโรปตอนใต้ อยู่ในวงศ์กะเพรา โรสแมรี่จัดอยู่ในประเภทไม้ดอกมีอายุหลายปี ต้นสูง 1-2 เมตร มีทั้งชนิดพุ่มและชนิดเลื้อย ลำต้นและใบมีขนนุ่มสั้นสีขาว ใบมีรูปร่างคล้ายเข็ม ยาว 2-4 เซนติเมตร กว้าง 2-5 มิลลิเมตร มีกลิ่นหอม เป็นพืชสมุนไพร ด้านบนของใบมีสีเขียว ด้านท้องใบเป็นสีขาวและมีขนปกคลุม ดอกมีหลายสี เช่น สีขาว สีชมพู สีม่วง หรือสีฟ้า ผลมีเปลือกแข็งสีน้ำตาลอ่อน มี 1 เมล็ด
สรรพคุณทางยา

19 คุณประโยชน์และสรรพคุณของโรสแมรี่
1. โรสแมรี่เป็นสมุนไพรของเชฟ จุดเด่นคือทำให้อาหารอร่อย กลมกล่อม
2. โรสแมรี่นำไปแช่ในไวน์ หรือสปาร์คกลิ้งไวน์จะช่วยเพิ่มความหอม และลดอาการมึนเมา
3. โรสแมรี่นำไปผสมในแป้งขนมปังอบ จะช่วยให้นิ่มฟูมากขึ้น
4. โรสแมรี่มีสรรพคุณช่วยดับกลิ่นคาวปลา ใช้โรยบนสเต็กเนื้อปลาจะช่วยเพิ่มความหอมไร้ความคาว
5. สรรพคุณดีของโรสแมรี่ช่วยบรรเทาอาการคัดจมูก
6. โรสแมรี่นำไปสกัดเป็นน้ำมันหอมระเหย หยดลงในสบู่อาบน้ำช่วยลดกลิ่นเหงื่อ กลิ่นตัวได้
7. โรสแมรี่บดนำไปแช่ในน้ำอาบช่วยลดกลิ่นตัว แช่เท้าช่วยขจัดกลิ่นเท้า
8. โรสแมรี่มีสารที่มีประโยชน์ช่วยยับยั้งเซลล์มะเร็ง
9. ประโยชน์ของโรสแมรี่ช่วยให้เลือดไหลเวียนสะดวก
10. โรสแมรี่ช่วยรักษาแผลสดได้
11. โรสแมรี่มีสรรพคุณช่วยลดอาการอักเสบ
12. โรสแมรี่เป็นยารักษาไข้หวัด แก้ไอ ทำให้ชุ่มคอ
13. กลิ่นของโรสแมรี่ช่วยแก้อาการเมาเรือ วิงเวียน แก้ปวดศีรษะ
14. โรสแมรี่นำไปสกัดเป็นน้ำมันหอมระเหย หยดลงในแชมพูสระผมช่วยแก้ปัญหาผมร่วง ผมบาง และทำให้ผมนิ่ม
15. โรสแมรี่นำไปสกัดเป็นน้ำมันหอมระเหย หยดลงในแชมพูสระผมช่วยแก้ปัญหาคันศีรษะ และช่วยขจัดรังแค
16. ใบโรสแมรี่นำไปแช่ในเครื่องดื่มจะช่วยคลายความอ่อนเพลีย เพิ่มพลัง และมีสมาธิ
17. โรสแมรี่ช่วยเสริมสร้างความแข็งแรงให้กับผนังหลอดเลือด
18. สรรพคุณโรสแมรี่ช่วยให้ผิวกระชับ เสริมสร้างการผลิตคอลลาเจนในร่างกาย
19. ประโยชน์ของโรสแมรี่ช่วยให้เด็กที่มีสมาธิสั้น มีความจำและจดจ่อมากขึ้น
สมุดภาพ

ลำต้น
ดอก
ลำต้น
เมล็ด
ลำต้น
ลำต้น
ดอก
ขนาดของลำต้น
Rosmarinus officinalis - Museum specimen
ยูเอสเอส ดอริส มิลเลอร์ (CVN-81)

| --- | --- |

ประวัติ
สหรัฐอเมริกา
ชื่อ:  ไทย : ยูเอสเอส ดอริส มิลเลอร์  อังกฤษ USS Doris Miller 
ตั้งชื่อตาม: ดอริส มิลเลอร์
อู่เรือ: นิวพอร์ตนิวส์ชิปบิลดิง
ปล่อยเรือ: มกราคม 2026 (กำหนดการ)
เดินเรือแรก: ตุลาคม 2029 (กำหนดการ)
สนับสนุนโดย:  ชาร์ลีน ออสติน   เทยา มิลเลอร์ 
เข้าประจำการ: 2032 (กำหนดการ)
รหัสระบุ: CVN-81
สถานะ: อยู่ระหว่างการก่อสร้าง
ลักษณะเฉพาะ
ชั้น::  เจอรัลด์ อาร์. ฟอร์ด
ขนาด (ระวางขับน้ำ)::  ประมาณ 100,000 ตัน (บรรทุกเต็มพิกัด)
ความยาว::  1,106 ฟุต (337 เมตร)
ความกว้าง::  134 ฟุต (41 เมตร)
กินน้ำลึก::  39 ฟุต (12 เมตร)
ระบบพลังงาน::  2 × เครื่องปฏิกรณ์นิวเคลียร์ Bechtel A1B PWR (ยูเรเนียมเสริมสมรรถนะสูง (HEU) 93.5%)
ระบบขับเคลื่อน::  4 × ใบจักร
ความเร็ว::  มากกว่า 30 นอต (56 กิโลเมตรต่อชั่วโมง; 35 ไมล์ต่อชั่วโมง)
พิสัยเชื้อเพลิง::  ไม่จำกัดระยะทาง 20–25 ปี
อัตราเต็มที่::  4,660
ยุทโธปกรณ์::  อาวุธปล่อยผิวพื้นสู่อากาศ  ระบบอาวุธระยะประชิด
อากาศยาน::  มากกว่า 80 ลำโดยประมาณ เครื่องบินรบมากถึง 90 ลำ
อุปกรณ์สนับสนุนการบิน::  ดาดฟ้าบินขนาด 1,092 × 256 ฟุต (333 × 78 เมตร)
สัญลักษณ์ของยูเอสเอส ดอริส มิลเลอร์ ออกแบบโดยโครงการรำลึกถึงยูเอสเอส เนวาดา
ยูเอสเอส ดอริส มิลเลอร์ (CVN-81) (อังกฤษ: USS Doris Miller) จะเป็นเรือบรรทุกเครื่องบินลำที่ 4 ในชั้นเจอรัลด์ อาร์. ฟอร์ด ของกองทัพเรือสหรัฐ มีกำหนดวางกระดูกงูในเดือนมกราคม 2026 ปล่อยน้ำในเดือนตุลาคม 2029 และประจำการในปี 2032 ตัวเรือจะถูกสร้างที่อู่ต่อเรือ นิวพอร์ตนิวส์ชิปบิลดิง ซึ่งเป็นแผนกหนึ่งของฮันติงตัน อิงกัลส์ อินดัสทรีส์ (เดิมชื่อนอร์ทรอป กรัมแมน ชิปบิลดิง) ในนิวพอร์ตนิวส์ รัฐเวอร์จิเนีย
การตั้งชื่อ

เรือลำนี้ตั้งชื่อตามทหารกะลาสีฝ่ายบริกร (Messman) ชาวอเมริกันระดับสามในกองทัพเรือสหรัฐ ดอริส มิลเลอร์ ถือเป็นเรือบรรทุกเครื่องบินลำแรกที่ได้รับเกียรติให้ตั้งชื่อตามทหารชั้นประทวน และเป็นชาวแอฟริกันเชื้อสายอเมริกัน เรือลำนี้จะเป็นลำที่สองที่ได้รับเกียรติให้สดุดีวีรกรรมของมิลเลอร์ ซึ่งได้รับรางวัลกางเขนกองทัพเรือจากการกระทำของเขาในระหว่างการโจมตีเพิร์ลฮาร์เบอร์ โดยเรือลำแรกที่ได้รับเกียรติคือ ยูเอสเอส มิลเลอร์ (FF-1091) (USS Miller)
การก่อสร้าง

เมื่อวันที่ 25 สิงหาคม 2021 กองทัพเรือสหรัฐได้จัดพิธีตัดเหล็กแผ่นแรก ("First Cut of Steel") ที่อู่เรือ นิวพอร์ตนิวส์ชิปบิลดิง โดยมีครอบครัวของดอริส มิลเลอร์ เข้าร่วมพิธี 6 คน พิธีนี้ถือเป็นการเริ่มต้นการก่อสร้างเรือบรรทุกเครื่องบินลำที่สี่ในชั้นเจอรัลด์ อาร์. ฟอร์ด อย่างเป็นทางการ
ดูเพิ่ม

รายชื่อเรือบรรทุกเครื่องบินของกองทัพเรือสหรัฐ
เกมคิวบ์

| --- | --- |
GameCube
ผู้ผลิต: นินเทนโด
ชนิด: เครื่องเล่นวิดีโอเกม
ยุค: ยุคที่หก
วางจำหน่าย: 14 กันยายน ค.ศ. 2001 (JP) 18 พฤศจิกายน ค.ศ. 2001 (NA) 3 พฤษภาคม ค.ศ. 2002 (EU) 17 พฤษภาคม ค.ศ. 2002 (AUS)
ยกเลิก: ค.ศ. 2007
ยอดจำหน่าย: 21.20 ล้านเครื่อง (ข้อมูลเดือนกันยายน 2006)
สื่อ: 1.5GB Nintendo GameCube Game Disc
ซีพียู: IBM PowerPC Gekko, 485 MHz
หน่วยความจำ: 43 MB
กราฟิกการ์ด: ATI Flipper, 162 MHz
เกมที่ขายดีที่สุด: Super Smash Bros. Melee
รุ่นก่อนหน้า: นินเทนโด 64
รุ่นถัดไป: นินเทนโด วี
นินเทนโด เกมคิวบ์ (อังกฤษ: Nintendo GameCube) เป็นเครื่องเล่นวิดีโอเกมรุ่นที่สี่ของบริษัทนินเทนโด จัดเป็น เครื่องเล่นวิดีโอเกมยุคที่หก ออกวางจำหน่ายครั้งแรกวันที่ 14 กันยายน ค.ศ. 2001 (ประเทศญี่ปุ่น) 18 พฤศจิกายน ค.ศ. 2001 (ทวีปอเมริกาเหนือ) 3 พฤษภาคม ค.ศ. 2002 (สหภาพยุโรป) และ 17 พฤษภาคม ค.ศ. 2002 (ออสเตรเลีย) ถัดจาก นินเทนโด 64 และเป็นคู่แข่งของ เพลย์สเตชัน 2 , เอกซ์บอกซ์ และ ดรีมแคสต์
เกมคิวบ์เป็นเครื่องเล่นวิดีโอเกมเครื่องแรกของบริษัท นินเทนโด ที่ใช้แผ่น Optical Disk เป็นที่เก็บข้อมูลหลัก ซึ่งแผ่นมีความคล้ายคลึงกับ มินิดีวีดี หรือ ดีวีดีขนาดเล็ก และเพราะมีขนาดเล็กจึงไม่สามารถรองรับการใช้งานเล่น ดีวีดี หรือ ซีดีเพลงได้ นินเทนโดได้นำเสนอความหลากหลายในการเชื่อมต่ออุปกรณ์ต่างๆสำหรับเกมคิวบ์ เช่น รองรับการเล่นเกมออนไลน์ ผ่านอินเทอร์เน็ตความเร็วสูงหรือโมเด็มอะแดปเตอร์ และสามารถเชื่อมต่อกับเกมบอยแอ็ดวานซ์ ให้ผู้เล่นสามารถเข้าถึงคุณลักษณะในเกมได้โดยใช้เกมบอยเป็นทั้งหน้าจอที่สองและตัวควบคุม
กระแสและการต้อนรับของเกมคิวบ์ทำให้มีความนิยมมากขึ้น และได้รับสมญานามว่าเป็นห้องสะสมเกมต่างๆ แต่ก็มีการติเรื่องการออกแบบคอนโซลและคุณสมบัติของเกมคิวบ์ นินเทนโด ได้ขายเครื่องเกมคิวบ์ 21,740,000 เครื่องทั่วโลกก่อนที่จะยุติการสนับสนุนในปี 2007 และก่อนที่ Wii จะเปิดตัวและจัดวางจำหน่ายในปี 2006
เกนโจ กูลาน

เกนโจ กูลาน เป็นจิตรกรอีกทั้งยังเป็นนักเขียน นักแสดง นักประพันธ์บทเพลง
เกนโจ กูลาน (อังกฤษ: Genco Gulan) เกิดเมื่อปี พ.ศ. 2512 เขาเป็นศิลปินผู้มีกรอบและแนวความคิดเป็นของตนเอง ปัจจุบันเขาพักอาศัยอยู่ในนครอิสตันบูล ประเทศตุรกี นอกจากเขาจะสร้างผลงานศิลปะด้วยการเพ้นท์ภาพและการแกะสลักภาพแล้ว เขายังได้ติดตั้งสื่อที่มีความแปลกใหม่ในการแสดงผลงานศิลปะของเขาอีกด้วย กูลาน จบการศึกษาจากคณะรัฐศาสตร์ มหาวิทยาลัย Bosphorus หลังจากนั้นได้ศึกษาต่อปริญญาโทในคณะศิลปศาสตร์ สาขาสื่อสารมวลชนมหาวิทยาลัย New School นครนิวยอร์ก กูลาน มีผลงานการจัดแสดงนิทรรศการงานศิลปะตามที่ต่าง ๆ มากมาย เช่น กรุงเบอร์ลิน โซล กรุงเอเธนส์ และได้รับรางวัลอีกหลายรางวัล อาทิ BP, Lions, EMAF นอกจากนี้ กูลาน ได้ยังถูกเสนอชื่อเพื่อรับรางวัล European ศิลปะ prize ในปี 2011 อีกด้วย ปัจจุบัน กูลาน เป็นอาจารย์สอนอยู่ที่ Mimar Sinan Academy ในนครอิสตันบูล
Art (Blue), เกนโจ กูลาน, 2013.
หนังสืออ่านเพิ่ม

Graf, Marcus. Concepual Colors of Genco Gulan, Revolver Publishing, 2012. ISBN 978-3868952049
Gulan, Genco. De-constructing the Digital Revolution, LAP, 2009. ISBN 978-3838320472
Graf, Marcus. Genco Gulan: Kavramsal Renkler, Galata Perform Publishing, 2008. ISBN 9789944016001
แหล่งข้อมูลอื่น

gencogulan.com.
iS.CaM
Web Biennial
เกมปาเป้า

| --- | --- |
ลุกดอกบนเป้า
สมาพันธ์สูงสุด: WDF
ชื่ออื่น: throwers, arrows, tungsten
เล่นครั้งแรก: ประมาณช่วงคริสต์ทศวรรษ 1860 ที่สหราชอาณาจักร
ผู้เล่นที่ขึ้นทะเบียน: 655 คนที่ถูกจัดอันดับในWDF ranked players 679 คนที่ถูกจัดอันดับในPDPA
ลักษณะเฉพาะ
การปะทะ: ไม่มี
ผู้เล่นในทีม: มีการแข่งขันแบบทีม ดูที่ World Cup และ PDC World Cup of Darts
แข่งรวมชายหญิง: แยกรายการแข่งขันระหว่างหญิงชาย ทว่าไม่มีกฎห้ามผู้หญิงลงแข่งกับผู้ชาย
หมวดหมู่: Target sports, Individual sport
อุปกรณ์: ชุดลูกดอก 3 ลูก และเป้า
จัดแข่งขัน
โอลิมปิก: ไม่เคยถูกรวมอยู่ในกีฬาโอลิมปิก
เกมปาเป้า, กีฬาปาเป้า หรือ เกมปาลูกดอก (อังกฤษ: Darts) เป็นเกมปาลูกดอกให้เข้าเป้า ที่แขวนยึดไว้กับผนัง ถึงแม้ว่าเป้าปาลูกดอกในอดีตจะมีการเปลี่ยนแปลงในอดีต แต่เกมปาเป้าในปัจจุบัน มีมาตรฐานในการเล่นเกม โดยมีเป้าที่ออกแบบมาเฉพาะและมีกฎกติกาการเล่น และยังมีการกิจกรรมแข่งขันระดับอาชีพด้วย เกมปาเป้าเป็นเกมที่นิยมเล่นในผับ โดยเฉพาะในสหราชอาณาจักร รวมถึงในเครือจักรภพ เนเธอร์แลนด์ ไอร์แลนด์ ประเทศในแถบสแกนดินาเวีย สหรัฐอเมริกา และในส่วนอื่นของโลก
เกมล่าบัลลังก์

| --- | --- |

ผู้ประพันธ์: จอร์จ อาร์. อาร์. มาร์ติน
ชื่อเรื่องต้นฉบับ: A Game of Thrones
ผู้แปล: สุนัขป่าโลกันตร์, พิชิต พรหมเกศ
ชุด: มหาศึกชิงบัลลังก์
สำนักพิมพ์: แพรวสำนักพิมพ์
เรื่องก่อนหน้า: ราชันประจัญพล 
เกมล่าบัลลังก์ (อังกฤษ: A Game of Thrones) เป็นนิยายเล่มแรกในชุดมหาศึกชิงบัลลังก์ เป็นนวนิยายแฟนตาซีระดับสูง เขียนโดยจอร์จ อาร์ อาร์ มาร์ติน นักเขียนชาวอเมริกา ตีพิมพ์ครั้งแรก 6 สิงหาคม 1996 ได้รับรางวัล Locus Award ปี 1997 และได้รับการเสนอชื่อเข้าชิงรางวัล Nebula Award ปี 1998 และรางวัล World Fantasy Award ปี 1997 ได้เป็นหนังสือนิวยอร์กไทม์เบสท์เซลเลอร์เมื่อมกราคม 2011 และขึ้นเป็นอันดับ 1 เมื่อ กรกฎาคม 2011
ฉบับภาษาไทยจัดพิมพ์โดยสำนักพิมพ์แพรว โดยแยกเป็น 2 เล่ม ใช้ชื่อว่า เกมล่าบัลลังก์ 1.1 และ เกมล่าบัลลังก์ 1.2
เกบ นีเวลล์

| เกบ นีเวลล์ |
| --- | --- |
นีเวลล์ใน ค.ศ. 2018
เกิด: เกบ โลแกน นีเวลล์  (1962-11-03) 3 พฤศจิกายน ค.ศ. 1962 (62 ปี) โคโลราโด ประเทศสหรัฐ
ชื่ออื่น: เกเบน
การศึกษา: มหาวิทยาลัยฮาร์วาร์ด (ลาออกกลางคัน)
มีชื่อเสียงจาก: ผู้ร่วมก่อตั้งและประธานวาล์ว
คู่สมรส: ลิซา เมนเนต นีเวลล์ (สมรส 1996)
รางวัล: BAFTA Fellowship (2013) AIAS Hall of Fame Award (2013)
เกบ โลแกน นีเวลล์ (อังกฤษ: Gabe Logan Newell) ชื่อเล่น เกเบน (Gaben) เป็นนักธุรกิจชาวอเมริกันที่รู้จักกันดีในฐานะผู้ร่วมก่อตั้งของผู้พัฒนาวิดีโอเกมและบริษัทจัดจำหน่ายระบบดิจิทัลวาล์ว เขาจบการศึกษาในเดวิสซีเนียร์ไฮสกูลและเข้ามหาวิทยาลัยฮาร์วาร์ดในช่วงต้นทศวรรษ 1980 แต่ลาออกมาทำงานให้กับไมโครซอฟต์ซึ่งเขาทำงานเป็นผู้อำนวยการสร้างสำหรับระบบปฏิบัติการวินโดวส์รุ่นแรก ๆ เขาลาออกจากไมโครซอฟต์พร้อมกับไมก์ แฮร์ริงตัน เพื่อมาก่อตั้งบริษัทวาล์ว ในปี 1996
อ่านเพิ่ม

Walker, John (November 21, 2007). "RPS Exclusive: Gabe Newell Interview". Rock, Paper, Shotgun.
Bramwell, Tom (August 29, 2007). "Valve's Gabe Newell". Eurogamer. Gamer Network.
Keighley, Geoff (November 12, 2004). "The Final Hours of Half-Life 2". GameSpot. CBS Interactive.
Psycho_byte (June 26, 2003). "An interview with Gabe Newell". HL2Central. Game Central Network. คลังข้อมูลเก่าเก็บจากแหล่งเดิมเมื่อ August 11, 2018. สืบค้นเมื่อ February 9, 2016.
Peterson, Andrea (January 3, 2014). "Gabe Newell on what makes Valve tick". The Washington Post.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Gabe Newell
วิกิคำคม มีคำคมที่กล่าวโดย หรือเกี่ยวกับ Gabe Newell
เกมตู้

เกมตู้ หรือ เกมอาร์เคด (อังกฤษ: arcade) เป็นเครื่องเพื่อความบันเทิงแบบหยอดเหรียญ โดยส่วนใหญ่แล้วจะตั้งอยู่ในบริเวณธุรกิจ เช่นเกมเซ็นเตอร์ ห้างสรรพสินค้า และภัตตาคาร ส่วนใหญ่แล้วเกมตู้จะเป็นได้ทั้งเกมพินบอล เกมแลกของรางวัล เช่นตู้คีบตุ๊กตา วิดีโอเกม เช่นตู้เกมชุด สตรีทไฟท์เตอร์ซึ่งโดยส่วนใหญ่แล้วสำหรับ เกมตู้ที่เป็นวิดีโอเกมจะมีขนาดใหญ่กว่าเกมคอมพิวเตอร์ทั่วไป และให้คุณภาพของคอมพิวเตอร์กราฟิกส์ที่สวยงาม การเล่นเกมตู้จะให้เวลาเล่นค่อนข้างสั้น และต้องจ่ายเงินเพื่อเล่นทุกครั้ง ส่วนมากจึงเป็นเกมประเภทต่อสู้ ตู้เกมจะควบคุมเกมโดยใช้ก้านควบคุม (joystick) แต่อาจจะมีเกมตู้บางประเภทที่แตกต่างออกไป เช่นเกมประเภทแข่งรถ โดยที่ควบคุมจะเปลี่ยนเป็นพวงมาลัยรถเพื่อความสมจริง ในปัจจุบันมีการพัฒนาเกมตู้ไปมาก เกมตู้ถูกดัดแปลงให้มีความหลากหลายมากขึ้นทั้งรูปทรง ที่ควมคุม และวิธีการเล่น เช่นเกมฝึกเป็นดีเจ เกมตีกลอง เกมเต้น เกมการ์ด เป็นต้น
นอกจากนี้คำว่า "อาร์เคด" ในภาษาอังกฤษยังหมายถึงสถานที่ที่มีเกมตู้อยู่มากมายซึ่งหมายถึงร้านเล่นเกมได้
แหล่งข้อมูลอื่น

| ด ค กประเภทวิดีโอเกม (รายชื่อ) |
| --- | --- | --- |
| เกมแอ็กชัน |  บีตเอ็มอัป สับและเฉือน  เกมต่อสู้  เกมเขาวงกต แพ็ก-แมนโคลน  เกมแพลตฟอร์ม  เกมยิง มุมมองบุคคลที่หนึ่ง  เกมออนไลน์ผู้เล่นจำนวนมากแบบยิงมุมมองบุคคลที่หนึ่ง  มุมมองบุคคลที่สาม  ปืนแสง  ชูตเอ็มอัป  ยุทธวิธี  เกมเอาชีวิตรอด แบตเทิลรอยัล  |  |
| เกมแอ็กชันผจญภัย |  แกรนด์เธฟต์ออโตโคลน  อิมเมอร์ซีฟซิม  เมทรอยด์วาเนีย  เกมลอบเร้น  เกมสยองขวัญ สยองขวัญเอาชีวิตรอด  สยองขวัญทางจิตวิทยา  |  |
| เกมผจญภัย |  เกมหาทางออก  นิยายเชิงโต้ตอบ  ภาพยนตร์เชิงโต้ตอบ  วิชวลโนเวล  |  |
| เกมเล่นตามบทบาท |  เกมแอ็กชันเล่นตามบทบาท  ตะลุยดันเจียน  เกมออนไลน์ผู้เล่นจำนวนมากแบบเล่นตามบทบาท  MUD  โรกไลก์  เกมยุทธวิธีเล่นตามบทบาท  |  |
| เกมจำลอง |  เกมจำลองการก่อสร้างและการจัดการ ธุรกิจ  เมือง  รัฐบาล  เกมจำลองชีวิต การออกเดท  สัตว์เลี้ยงดิจิทัล  เทพเจ้า  สังคม  เกมกีฬา  เกมจำลองการทหาร  |  |
| เกมกลยุทธ์ |  4X  มัลติเพลเยอร์ออนไลน์แบตเทิลอารีนา  เกมกลยุทธ์เวลาจริง เกมป้องกันฐาน  การบริหารเวลา  เกมออนไลน์ผู้เล่นจำนวนมากแบบกลยุทธ์เวลาจริง  เกมยุทธวิธีเวลาจริง  เกมกลยุทธ์ผลัดกันเดิน  เกมยุทธวิธีผลัดกันเดิน  เกมสงคราม เกมสงครามกลยุทธ์ที่ยิ่งใหญ่  |  |
| เกมจําลองยาน |  เกมจำลองการบิน มือสมัครเล่น  รบ  อวกาศ  เกมแข่งรถ แข่งรถโกคาร์ต  จำลองการแข่งรถ  เรือดำน้ำ  รถไฟ  เกมต่อสู้ด้วยยานพาหนะ  |  |
| ประเภทอื่น |  เกมทหารปืนใหญ่  เบรกเอาท์โคลน  เกมสร้างเด็ค  เกมการ์ดสะสมดิจิทัล  เอโรเกะ  เกมออกกำลังกาย  เกมอินครีเมนทัล  เกมดนตรี เกมจังหวะ  ไม่ใช่เกม  เกมปาร์ตี  เกมการเขียนโปรแกรม  เกมปริศนา โซโกบาน  เกมจับคู่แบบเรียงต่อกัน  |  |
| แนวคิดที่เกี่ยวข้อง |  เกมทริปเพิลเอ  การโฆษณา  เกมอาร์เคด  เกมศิลปะ  เกมเสียง  เกมแคชชวล  เกมข้ามฝั่ง  เกมการศึกษา  วิดีโอภาพเคลื่อนไหวเต็มรูปแบบ  เกมิฟิเคชัน  เกมอินดี้  วิดีโอเกมผู้เล่นหลายคน  ระบบเกมไม่เป็นเส้นตรง เกมเปิดโลกกว้าง  วิดีโอเกมที่ไม่รุนแรง  เกมออนไลน์ เกมเบราว์เซอร์  เกมออนไลน์ผู้เล่นหลายคน  การพนันออนไลน์  เกมเครือข่ายสังคม  เกมเพอวาซีฟ  เกมจริงจัง  |  |
 สถานีย่อยวิดีโอเกม
ยูเอสเอส โรนัลด์ เรแกน (CVN-76)

| --- | --- |
ยูเอสเอส โรนัลด์ เรแกน ในช่องแคบมาเจลลันเมื่อปี 2004
ประวัติ
สหรัฐอเมริกา
ชื่อ:  ไทย : ยูเอสเอส โรนัลด์ เรแกน  อังกฤษ : USS Ronald Reagan 
ตั้งชื่อตาม: โรนัลด์ เรแกน
Ordered: 8 ธันวาคม 1994
อู่เรือ: นิวพอร์ตนิวส์ชิปบิลดิง
ปล่อยเรือ: 12 กุมภาพันธ์ 1998
เดินเรือแรก: 4 มีนาคม 2001
สนับสนุนโดย: แนนซี เรแกน
เข้าประจำการ: 12 กรกฎาคม 2003 (21 ปี)
ท่าจอด: ฐานทัพเรือโยโกซูกะ
รหัสระบุ:   หมายเลขเอ็มเอ็มเอสไอ: 369970410  สัญญาณเรียกขาน: NRGN    หมายเลขตัวเรือ: CVN-76 
คำขวัญ:  Peace Through Strength  (สันติภาพผ่านความแข็งแกร่ง) 
ชื่อเล่น: กิปเปอร์ 
สถานะ: อยู่ในประจำการ
สัญลักษณ์: 
ลักษณะเฉพาะ
ชั้น::  นิมิตซ์
ขนาด (ระวางขับน้ำ)::  101,400 ลองตัน (113,600 ชอร์ตตัน)
ความยาว::  ตลอดลำ: 1,092 ฟุต (332.8 เมตร)  แนวน้ำ: 1,040 ฟุต (317.0 เมตร)
ความกว้าง::  กว้างสุด: 252 ฟุต (76.8 เมตร)  แนวน้ำ: 134 ฟุต (40.8 เมตร)
กินน้ำลึก::  สูงสุดสำหรับเดินเรือ: 37 ฟุต (11.3 เมตร)  ขีดจำกัด: 41 ฟุต (12.5 เมตร)
ระบบขับเคลื่อน::  2 × เครื่องปฏิกรณ์นิวเคลียร์ Westinghouse A4W (ยูเรเนียมเสริมสมรรถนะสูง 93.5%)  4 × กังหันไอน้ำ  4 × เพลาใบจักร  กำลัง 260,000 แรงม้า (194 เมกะวัตต์)
ความเร็ว::  มากกว่า 30 นอต (56 กิโลเมตรต่อชั่วโมง; 35 ไมล์ต่อชั่วโมง)
พิสัยเชื้อเพลิง::  ไม่จำกัดระยะทาง 20–25 ปี
อัตราเต็มที่::  ประจำเรือ: 3,532 นาย  ฝูงบินประจำเรือ: 2,480 นาย
ระบบตรวจการและปฏิบัติการ::  เรดาร์ค้นหาทางอากาศ 3 มิติ AN/SPS-48E  เรดาร์ค้นหาทางอากาศ 2 มิติ AN/SPS-49A(V)1  เรดาร์ควบคุมการยิง AN/SPQ-9B  เรดาร์ควบคุมการจราจรทางอากาศ AN/SPN-46  เรดาร์ควบคุมการจราจรทางอากาศ AN/SPN-43C  เรดาร์ช่วยลงจอด AN/SPN-41  4 × ระบบนำวิถีขีปนาวุธ Mark 91 NSSM  4 × เรดาร์นำวิถีขีปนาวุธ Mark 95
สงครามอิเล็กทรอนิกส์และเป้าลวง::  ระบบต่อต้านการสงครามอิเล็กทรอนิกส์ AN/SLQ-32A(V)4  ระบบต่อต้านตอร์ปิโด SLQ-25A Nixie
ยุทโธปกรณ์::  2 × แท่นปล่อย Mark 57 Mod 3 สำหรับอาวุธปล่อยผิวพื้นสู่อากาศ อาร์ไอเอ็ม-7 ซีสแปโรว์ 2 × แท่นปล่อยสำหรับอาวุธปล่อยผิวพื้นสู่อากาศ อาร์ไอเอ็ม-116 Rolling Airframe Missile  3 × Phalanx CIWS
เกราะ::  เป็นความลับ
อากาศยาน::  อากาศยานปีกนิ่งและเฮลิคอปเตอร์ 90 ลำ
ยูเอสเอส โรนัลด์ เรแกน (CVN-76) (อังกฤษ: USS Ronald Reagan) เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 9 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อเพื่อเป็นเกียรติแก่ประธานาธิบดีแห่งสหรัฐอเมริกาคนที่ 40 โรนัลด์ ดับเบิลยู. เรแกน เรือลำนี้ถูกสร้างขึ้นที่อู่ต่อเรือนิวพอร์ตนิวส์ชิปบิลดิง ในเมืองนิวพอร์ตนิวส์ รัฐเวอร์จิเนีย และเข้าประจำการเมื่อวันที่ 12 กรกฎาคม 2003
ระหว่างปี 2006–2011 ยูเอสเอส โรนัลด์ เรแกน ได้ถูกส่งไปประจำการในมหาสมุทรแปซิฟิกและตะวันออกกลาง 5 ครั้ง ขณะที่ประจำการอยู่ที่ฐานทัพอากาศนอร์ทไอแลนด์ รัฐแคลิฟอร์เนีย ในเดือนตุลาคม 2015 เรือลำนี้ได้เข้ามาแทนที่ ยูเอสเอส จอร์จ วอชิงตัน ในฐานะเรือธงของกองเรือจู่โจมที่ 5 (Carrier Strike Group 5) ซึ่งเป็นกองเรือบรรทุกเครื่องบินโจมตีประจำการล่วงหน้าเพียงกองเดียวที่โยโกซูกะ ประเทศญี่ปุ่น ในฐานะส่วนหนึ่งของทัพเรือที่ 7 ของสหรัฐ ตั้งแต่ปี 2016 เรือลำนี้ได้ถูกส่งไปลาดตระเวนภาคตะวันตกของมหาสมุทรแปซิฟิกเป็นประจำทุกปีในช่วงฤดูร้อน ในเขตปฏิบัติการของทัพเรือที่ 7 ของสหรัฐ
ลักษณะทั่วไป

บริษัทผู้สร้าง: นอร์ทรอป กรัมแมน นิวพอร์ตนิวส์ ชิปบิลดิง
ระวางขับน้ำ: 98,556 เมตริกตัน
ความยาว : 330 เมตร
ความกว้าง : 76 เมตร
ความสูง: วัดจากกระดูกงูถึงยอดเสากระโดงเท่ากับตึก 20 ชั้น
พื้นที่ดาดฟ้าบิน: 18,000 ตารางเมตร
เครื่องดีดส่ง : ครื่องดีดพลังไอน้ำ 4 เครื่อง ส่งอากาศยานขนาด 30 ตัน
จากความเร็ว 0 ถึง 260 กิโลเมตร/ชั่วโมง ในระยะ 90 เมตร
วางกระดูกงู :12 ก.พ. 2541
ปล่อยลงน้ำ :4 ม.ค. 2544
ส่งมอบให้ ทร.สหรัฐฯ :20 มิ.ย. 2546
ขึ้นระวางประจำการ :12 ก.ค. 2546
ลูกเรือ :5,680 นาย (ลูกเรือ 3,200 นาย เจ้าหน้าที่ของกองบิน2,480นาย)
เครื่องจักร :เตาปฏิกรณ์รุ่น A4W ของเวสทิงเฮาล์ 2เตา จ่ายพลังงานให้กับเครื่องจักรกังหันไอน้ำจำนวน 4 เครื่อง
ให้กำลังรวม 280,000 แรงม้า
ความเร็ว :30 นอต
ใบจักร :4 เพลาใบจักร แต่ละใบหนัก 30 ตัน มีเส้นผ่าศูนย์กลาง 6.30 เมตร
ชุดสมอ : 2ชุด แต่ละชุดมีโซ่ยาว 325 ฟุต ถอดมาจากเรือ ยูเอสเอส เรนเจอร์ ที่ปลดระวางแล้ว
หางเสือ : 2 ชุด แต่ละชุดหนัก 50 ตัน มีความยาว 8.70 เมตร
มูลค่าการสร้าง : 4.7 พันล้านดอลล่าร์
วัสดุที่ใช้สร้าง :เหล็กกล้า 47,000 ตัน อะลูมิเนียม 450 ตัน
อาหาร : วันละ 20,000 ที่ มีอาหารเพียงพอสำหรับ 90 วัน
เจ้าหน้าที่ผู้บังคับบัญชา

John William "Bill" Goodwin - พฤศจิกายน 2000 - 28 สิงหาคม 2003
James A. Symonds  - 28 สิงหาคม 2003 - 17 พฤศจิกายน 2005
Terry B. Kraft  - 17 พฤศจิกายน 2005 - 2 พฤษภาคม 2008
Kenneth Joseph "KJ" Norton- 2 พฤษภาคม 2008 - สิงหาคม 2010
Thom W. Burke - สิงหาคม 2010 - สิงหาคม 2013
Christopher E. Bolt - สิงหาคม 2013 - เมษายน 2016
Michael Donnelly - เมษายน 2016 – ปัจจุบัน
Gallery

Click on the thumbnail to enlarge.
USS Ronald Reagan (CVN 76) กำลังเข้าเทียบท่าที่อ่าวเพิร์ล(Pearl)ฮาวายที่ 28 มิถุนายน 2549(2006).
มาถึงที่ Homeport ใหม่ในซานดิเอโกเมื่อวันที่ 23 กรกฎาคม 2547(2004).
ฮาวายเมื่อวันที่ 28 มิถุนายน 2553(2010).
เรดาร์ที่ใช้ในเรือยูเอสเอสโรนัลด์เรแกน (CVN-76).
เรือกองทัพเรือสหรัฐขนส่งสินค้าไปยังเฮลิคอปเตอร์เฮลิคอปเตอร์ SH-60 Seahawk 16 กรกฎาคม 2553(2010).
ที่ซานดิเอโกเบย์ ค.ศ. 2011
เกมบิโชโจะ

มินาเสะ นายูกิ ในชุดนักเรียน จากวิดีโอเกม แคนอน
เกมบิโชโจะ (ญี่ปุ่น: 美少女ゲーム; โรมาจิ: bishōjo gēmu, บิโชโจะเกม) แปลตรงตัวว่า เกมสาวน้อย เป็นวิดีโอเกมญี่ปุ่น ซึ่งมีจุดเด่นเป็นตัวละครหญิงมีหน้าตาและรูปร่างสวยงาม
เกมบิโชโจะบางเกมเป็นเกมจีบสาว (อังกฤษ: dating simulation) และบางเกมเป็นเกมเร้ากำหนัด (ญี่ปุ่น: エロゲー; โรมาจิ: erogē)
ดูเพิ่ม

บิโชโจะ